ཆོས་ཉིད་ནམ་མཁའི་ཀློང་མཛོད་ལས༔མཁར་དམར་ཀླུ་བཙན་གཉན་པོའི་མཆོད་གསོལ་དཔག་བསམ་འདོད་འབྱུང་བཞུགས་སོ༔ན་མོ་གུ་རུ་པདྨ་ཀ་ར་ཡེ༔མཆོད་རྫས་ཅི་རིགས་བཤམས་བྱས་ཏེ༔ནམ་མཁའ་མཛོད་ཀྱི་སྔགས་རྒྱས་བརླབས༔དེ་ནས་མཆོད་གསོལ་བྱ་བ་ལ༔ཀྱཻ༔མཁར་དམར་རྫ་བཀྲ་དྲག་རྩལ་ཅན༔ཡབ་ཡུམ་སྲས་དང་བཅས་འཁོར་གྱི༔ཀླུ་བཙན་གཉན་དང་ས་བདག་གི༔འཁོར་དང་རིགས་སུ་གཏོགས་པ་རྣམས༔དད་དང་དམ་ཚིག་གཉན་གྱིས་འབོད༔མཆོད་སྦྱིན་གནས་འདིར་གཤེགས་སུ་གསོལ༔དངོས་སུ་འབྱོར་དང་ཡིད་སྤྲུལ་པའི༔འདོད་ཡོན་ནམ་མཁའ་མཛོད་དུ་འབུལ༔གསོལ་ལོ་མཆོད་དོ་ཐུགས་དམ་བསྐང་༔དཀར་པོ་དགེ་བའི་སྡོང་གྲོགས་མཛོད༔དགྲ་བགེགས་གནོད་བྱེད་ཚར་གཅོད་ལ༔གང་བསམ་འདོད་དོན་ཡོངས་གྲུབ་མཛོད༔ས་མ་ཡ༔དེ་ལྟར་མཆོད་གསོལ་ལ་བརྩོན་ན༔འདོད་དོན་འགྲུབ་པར་གདོན་མི་ཟ༔ཞེས་པ་འདི་ཡང་སྤྲུལ་སྐུ་བསྟན་པའི་རྒྱལ་མཚན་གྱིས་བསྐུལ་ངོར་བདུད་འཇོམས་རྡོ་རྗེས་ཆོས་ཉིད་ནམ་མཁའི་མཛོད་ལས་བསྒྱུར་བ་ཡོངས་སུ་དགེ་བར་གྱུར་ཅིག།སརྦ་མངྒ་ལཾ།།།།